# Llista de sufixos

Aquesta és la llista de sufixos més usuals en català.
| Sufix | Paraula que crea | Significa | Exemple |
| -à/-ana | Nom > nom | Ofici o activitat | Cristià, escolana |
| -à/-ana | Nom > adjectiu | Relació o pertinença | Ciutadà, urbà |
| -à/-ana | Adverbi > adjectiu | | Llunyana, llunyà |
| -aca | Nom > nom | Col·lectiu | Fullaca, fullaraca |
| -ada | Nom > nom | Col·lectiu o intensiu, de coses o fenòmens atmosfèrics, noms de contingut; plenitud d'ocupació d'una cosa; quantitat de cosa continguda en un recipient o lloc; intensitat pejorativa | Gentada, teulada; ventada; cullerada; fornada; ventrada; salivada Aquest sufix en alguns casos es reforça també intercalant un altre sufix, amb formes com -erada (nierada, gitarada), -arrada (becarrada), -assada (eugassada), -etada (peixetada, carretada). |
| -àlgia | Nom > nom | Dolor | Lumbàlgia |
| -aire | Nom > nom | Ofici o activitat | Drapaire, batallaire |
| -aire | Verb > adjectiu | Característica | Xarraire-xerraire |
| -al | Nom > nom | Col·lectiu (lloc o camp plantat de: castellanisme?); augmentatiu (objectes) | Personal, dineral |
| -all | Nom > nom | Col·lectiu (objectes) | Plomall, brancall, buscall, escampall |
| -all | Verb > nom | Instrument | Ventall |
| -alla | Nom > nom | Col·lectiu; pejoratiu (gent) | Fadrinalla; faramalla, gentalla |
| -alla | Verb > nom | Acció o efecte | Rondalla |
| -am | Nom > nom | Col·lectiu (plantes i lloc on creixen) | Donam, mossam, lladregam, bestiam, bigam, fustam; figueram |
| -ar | Nom > nom | Col·lectiu (lloc o camp plantat de) | Bestiar, fossar, colomar; alzinar, pinar, tarongerar |
| -ar | Nom > adjectiu | Relació o pertinença | Polar, muscular |
| -ari | Nom > nom | Col·lectiu (continent d'un conjunt de) | Mostrari, reliquiari, diccionari |
| -ària | Adjectiu > nom | Dimensions | Grandària, alçària |
| -as, -assa | Nom > nom | Augmentatiu | Xicotàs, portassa |
| -assar | Verb > Verb | Augmentatiu | Allargassar |
| -at | Nom > nom | Col·lectiu (semblant a -ada. Gran quantitat de; contingut o capacitat de) | Cadirat, aiguat; grapat, manat, braçat |
| -at/-ada | Nom > adjectiu | Possessió | Alat, alada |
| -atge | Nom > nom | Col·lectiu | Veïnatge, plomatge |
| -atge | Verb > nom | Acció o efecte | Muntatge |
| -ble | Verb > adjectiu | Possibilitat | Menjable, probable |
| -ea | Nom > nom | Col·lectiu (balear) | Al·lotea |
| -ea | Adjectiu > nom | Qualitat (valencià) | Perea, bellea |
| -ció | Verb > nom | Acció o efecte | Publicació |
| -dís | Verb > adjectiu | propens a | Corredís, trencadís |
| -dor/-dora | Verb > nom | Agent | Venedor/a |
| -dor/-dora | Verb > nom | Lloc | Menjador, corredor |
| -dor/-dora | Verb > nom | Instrument | Comptador, tapadora |
| -dor/-dora | Verb > adjectiu | Característica | Durador |
| -eda, -et | Nom > nom | Col·lectiu de plantes | Olivet, oliveda |
| -egar | Nom > verb | | Apedregar |
| -ejar | Nom > verb | Freqüentatiu | Gotejar, puntejar |
| -ejar | Adverbi > verb | Freqüentatiu | Sovintejar, davantejar |
| -ejar | Adjectiu > verb | que comença o tira a | Clarejar |
| -enc | Nom > adjectiu | Relació o pertinença (gentilici) | Illenc |
| -enc/-enca | Adjectiu > adjectiu | | Rogenc, rogenca |
| -er/-era | Nom > nom | Arbre o planta | Pomera, llimoner o llimera |
| -er/-era | Nom > nom | Col·lectiu (lloc plantat de); ofici o activitat | Herber, fumer(a); jonquera; carter, carnissera |
| -er/-era | Verb > adjectiu | | Proper, propera |
| -eria | Nom > nom | Col·lectiu; ofici o activitat | Cristalleria; fusteria, sastreria |
| -eria | Adjectiu > nom | Qualitat | Bogeria |
| -esa | Adjectiu > nom | Qualitat | Vellesa, pobresa |
| -et | Verb > nom | Instrument | Xiulet |
| -ia | Nom > nom | Col·lectiu; ofici o activitat | Escolania, llibreria; secretaria, mestria |
| -ia | Adjectiu > nom | Qualitat | Valentia, covardia |
| -ícia | Adjectiu > nom | Qualitat | Avarícia, brutícia |
| -ificar | Nom > verb | | Classificar, dosificar |
| -ificar | Adjectiu > verb | | Fortificar, clarificar |
| -il | Nom > adjectiu | Relació o pertinença | Febril, juvenil |
| -im | Nom > nom | Col·lectiu | Borrim, plugim |
| -ís/-issa | Adjectiu > adjectiu | propens a | Malaltís, malaltissa |
| -isme | Nom o adjectiu > nom | Corrent, doctrina | Socialisme, marxisme |
| -ista | Adjectiu > nom | Seguidor d'una corrent o doctrina, professió | Socialista, nacionalista, futbolista |
| -iste/-ista | Nom > nom | Ofici o activitat | Taxista, abolicionista |
| -ístic | Nom > adjectiu | Relació o pertinença | Estilístic, artístic |
| -itar | Adjectiu > verb | | Facilitar, debilitar |
| -itzar | Nom > verb | | Hospitalitzar |
| -itzar | Adjectiu > verb | | Realitzar, normalitzar |
| -ívol/-ívola | Verb > adjectiu | Característica | Mengívol |
| -ment | Verb > nom | Acció o efecte | Afonament, nomenament |
| -ment | Adjectiu (femení) > adverbi | | Ràpidament, històricament, darrerament, freqüentment |
| -menta | Nom > nom | Col·lectiu | Ferramenta, vestimenta, cornamenta |
| -nça | Verb > nom | Acció o efecte | Enyorança, naixença |
| -ó | Verb > nom | Acció o efecte | Esvaró |
| -or | Adjectiu > nom | Qualitat | Dolçor, lluentor |
| -òria | Nom > nom | Col·lectiu (acció i efectes múltiples) | Cridòria |
| -ós/-osa | Adjectiu > adjectiu | | Blavós, blavosa |
| -ós/-osa | Verb > adjectiu | Abundància | Agradós |
| -osa | Nom > nom | Col·lectiu (plantes i lloc on creixen) | Avetosa |
| -um | Nom > nom | Col·lectiu (pejoratiu) | Femellum, masclum; pixum, greixum |
| -úria (-ura) | Nom > nom | Col·lectiu | Boscúria, blancúria, foscúria |
| -ut/-uda | Nom > adjectiu | Possessió | Banyut, banyuda |

## Notes

* ↑ Iste: no admès per l'IEC però sí per l'AVL
* ↑ El sufix -ment és l'únic que pot formar adverbis i només ho pot fer a partir d'adjectius en forma femenina. Aquest sufix pot formar adverbis de diversos tipus: de manera (els més freqüents), temporals, quantitatius, modals, connectors textuals, etc.

## Fonts

* Gramàtica normativa valenciana
* Solé Solé, Elisabet. Els noms col·lectius catalans, descripció i reconeixement . Barcelona: Universitat Pompeu Fabra, 2002. ISBN 84688.

## Vegeu també

* Afix
* Llista de prefixos
* Prefix
* Sufix